text: [{"text_idx": "#000006", "text": "A\u0301 hesum forvitnisliga skei\u00f0num f\u00e6rt tu\u0301 m\u00f8guleikan at l\u00e6ra um stoyping og formger\u00f0 innan tri\u0301vi\u0301dda/skulpturella list."}, {"text_idx": "#000007", "text": "A\u0301 f\u00f8royskum hava vit ikki naka\u00f0 gott or\u00f0 fyri skulptur ella tri\u0301vi\u0301dda list. Vit ny\u0301ta or\u00f0ini standmynd ella h\u00f8ggmynd. Men tri\u0301vi\u0301dd list er so no\u0301gv meir enn ta\u00f0, sum hesi b\u00e6\u00f0i or\u00f0ini leggja upp til \u2013 serliga ta\u0301 ta\u00f0 vi\u00f0kemur teknikk. Ein sera gamal og sera no\u0301gv ny\u0301ttur teknikkur er stoyping. Men fyri at kunna gera eina avstoyping, ma\u0301 ein formur til, og ta\u00f0 er ta\u00f0 hetta skei\u00f0i\u00f0 sny\u0301r seg um.\nVit fara at hyggja at og l\u00e6ra um eina \u00f8rgrynnu av ymsum sl\u00f8gum av formger\u00f0, og sja\u0301lvi skapa heilt grundleggjandi til meir fl\u00f8kjasligar formar."}, {"text_idx": "#000008", "text": "Grundleggjandi ver\u00f0ur arbeitt vi\u00f0, gipsi, Gelflex gummi og leiri, men hugt ver\u00f0ur eisini eftir d\u00f8mum og eginleikunum hja\u0301 \u00f8\u00f0rum tilfari s.s."}, {"text_idx": "#000009", "text": "Kom vi\u00f0, um tu\u0301 hevur hug til at menna eina dygd, sum fa\u0301a hava innilit i\u0301, og l\u00e6ra eina ru\u0301gvu um tilfar og teknikk."}, {"text_idx": "#000010", "text": "Hv\u00f8r luttakari ver\u00f0ur bi\u00f0in um at taka ein lut vi\u00f0, at gera ein form og stoyping av. Luturin ma\u0301 tola h\u00f8gan hita, ti\u0301 hann kann koma i\u0301 samband vi\u00f0 hita\u00f0 og smelta\u00f0 gummi."}]